જોકે જે પ્લોટમાં બાંધકામ કરાયેલું હોય તેવા પ્લોટને જ ફ્રી હોલ્ડ કરવાના હતા. સંકુલમાં ૮૦ ટકા પ્લોટ બાંધકામ કરાયેલા અને ૨૦ ટકા ખાલી છે, પરંતુ લીઝ હોલ્ડ જમીનને ફ્રી હોલ્ડ કરવા માટે કે.પી.ટી.ને કન્વર્ઝન ચાર્જ આપવા ઉપરાંત રાજ્ય સરકારને જંત્રી મુજબની સ્ટેમ્પ ડ્યુટી આપવાની થાય છે. આ રકમ ખૂબ મોટી થાય છે. ઉપરાંત કે.પી.ટી. પાસેથી લીઝ હોલ્ડમાંથી જમીન ફ્રી કરાવ્યા પછી રાજ્ય સરકારે તે સંભાળવી જોઈએ. તેના તમામ દસ્તાવેજ અને બીજી કામગીરી માટે સિટી સરવેની કચેરી ગાંધીધામમાં હોવી જોઈએ, પરંતુ રાજ્ય સરકાર પાસે ગાંધીધામ- આદિપુરની જમીનની કોઈ વિગતો જ નથી. તેથી તે નવેસરથી સરવે કરવા માગે છે, પરંતુ હજુ સિટી સરવે કચેરી જ શરૃ થઈ નથી ત્યાં સરવે કે દસ્તાવેજોની સાચવણીની વાત જ દૂરની કહેવાય.